b'\n_START_ARTICLE_\nNovi splo\xc5\xa1ni katalog\n_START_PARAGRAPH_\nNovi splo\xc5\xa1ni katalog (angle\xc5\xa1ko New General Catalogue, okraj\xc5\xa1ano NGC) je najbolj znan katalog deep sky objektov v ljubiteljski astronomiji. Vsebuje skoraj 8000 astronomskih teles. NGC je eden od najve\xc4\x8djih iz\xc4\x8drpnih katalogov, saj vsebuje razli\xc4\x8dna telesa in ne na primer le galaksij._NEWLINE_Katalog je sestavil dansko-irski astronom John Dreyer v 1880-ih, ve\xc4\x8dinoma na podlagi opazovanj Williama Herschla. Katalog je pozneje za obdobje med letoma 1888 in 1905 raz\xc5\xa1iril z Indeksnima katalogoma IC I in IC II, kjer je dodal skoraj 5000 teles._NEWLINE_Telesa na ju\xc5\xbenem nebu so v manj\xc5\xa1i meri katalogizirana, veliko pa jih je opazoval sir John Herschel v Ju\xc5\xbenoafri\xc5\xa1ki republiki. NGC je vseboval veliko napak, ki jih je ve\xc4\x8dinoma odpravil Popravljeni Novi splo\xc5\xa1ni katalog (RNGC).'